Limburch (Nederlân)
Limburch (Nederlânsk: Limburg, Limburchsk: Limbörg) is in provinsje fan Nederlân mei  ynwenners (, boarne: CBS) op in oerflak fan 2070,04 km². As provinsje ûntstie Limburch yn 1866 út it Hartochdom Limburch (in lidsteat fan it Dútske Bûn), dat sels yn 1839 ûntstien wie by de dieling fan Limburch.

Geografy 
De Maas rint oer sawat de lingte fan de hiele provinsje fan súd nei noard. De provinsje hat der syn foarm oan te tankjen. Oare gruttere rivieren en streamen binne de Geul, Gulp, Roer en Swalm.

Yn 'e Tachtichjierrige Oarloch boude it Steatske leger fersterkingen oan 'e iggen fan 'e Maas. Limboarch is de iennichste Nederlânske provinsje dy't oan twa bûtenlannen grinzget: yn it westen en suden (Voeren) mei Belgysk Limboarch, yn it suden grinzget in smelle stripe lân oan 'e Belgyske provinsje Luik (boppedat is Limburch de iennichste Nederlânske provinsje dy't oan Walloanje grinzget ); yn it easten grinzget Dútslân oer de hiele lingte mei de Dútske dielsteat Noardryn-Westfalen. Yn it noarden grinzget de provinsje oan Gelderlân en yn it noardwesten oan Noard-Brabân.

It noarden en midden bestiet foar it grutste part út sângrûnen. Yn it midden en suden lizze brúnkoal en stienkoal net fier ûnder de grûn. Yn it suden komt krytstien (mergel) foar, dat op ferskate plakken oan 'e oerflakte sichtber wurdt. It krytstien of mergel waard brûkt as boumateriaal foar huzen. Yn Súd-Limburch binne troch de mynbou (brúnkoal/stienkoal) en it úthakken fan mergel ferskate grotten ûntstien.

It noarden en midden fan de provinsje binne relatyf flak, Súd-Limburch hat in heuvellânskip. Yn it uterste súdeasten fan Súd-Limburch leit in leechberchtme dat yn Dútslân oergiet yn de Eifel en yn Belgje yn de Ardennen. De Faalserberch is mei 321,5 meter (boppe seenivo) it heechste punt fan Europeesk Nederlân.

Gemeenten 
Limburch bestiet sûnt 2019 út 31 gemeenten.

 Beek
 Beekdaelen
 Beesel
 Bergen
 Brunssum
 Echt-Susteren
 Eijsden-Margraten
 Faals
 Falkenburch oan de Geul
 Fenlo
 Fenray
 Foerendaal
 Gennep
 Gulpen-Wittem
 Hearlen
 Horst oan de Maas
 Kerkrade
 Landgraaf
 Leudal
 Maasgouw
 Maastricht (haadstêd)
 Meerssen
 Mook en Middelaar
 Nederweart
 Peel en Maas
 Roerdalen
 Roermond
 Simpelveld
 Sittard-Geleen
 Stein
 Weart

Sjoch ek 
 Limburch (Belgyske provinsje)
 Limburch (Belgyske stêd)
 Limburch oan de Lahn

Keppeling om utens 
 Webstee fan de provinsje

 
Limburch
Provinsje fan Nederlân
Bestjoerlike ienheid oprjochte yn 1866